钦定古今图书集成/明伦汇编/氏族典/第187卷 > 萧大器
## 钦定古今图书集成/明伦汇编/氏族典/第187卷 > 萧大器

按《梁书哀太子传》：“哀太子大器，字仁宗，太宗嫡长子
也。普通四年五月丁酉生。中大通三年，封宣城郡王，
寻为侍中中卫将军。大同四年，授使持节都督扬徐
二州诸军事、中军大将军、扬州刺史。太清二年，侯景寇京邑，敕太子为台内大都督。三年，太宗即位，立为
皇太子。大宝二年八月，贼景废太宗，将害太子。时贼”
党称景，命召太子，太子方讲《老子》，将欲下床，而刑人
掩至。太子颜色不变，徐曰：“久知此事，嗟其晚耳。”刑者
欲以衣带绞之，太子曰：“此不能见杀。”乃指系帐竿下
绳，命取绞之而绝，时年二十八。太子性宽和，兼神用
端嶷，在于贼手，每不屈意。贼以太子有器度，每常惮
之，恐为后患，故先及祸。承圣元年，追谥哀太子。